CELEX: 52018DP0358
Language: et
Date: 2018-10-02 00:00:00
Title: Euroopa Parlamendi 2. oktoobri 2018. aasta otsus Georgios Kyrtsose puutumatuse äravõtmise taotluse kohta (2018/2069(IMM))

13.1.2020   
            
            
               ET
            
            
               Euroopa Liidu Teataja
            
            
               C 11/53
            
         
      P8_TA(2018)0358
      Georgios Kyrtsose puutumatuse äravõtmise taotlus
      Euroopa Parlamendi 2. oktoobri 2018. aasta otsus Georgios Kyrtsose puutumatuse äravõtmise taotluse kohta (2018/2069(IMM))
      (2020/C 011/12)
      
         Euroopa Parlament,
      
                  —
               
               
                  võttes arvesse Georgios Kyrtsose puutumatuse äravõtmise taotlust, mille esitas 28. märtsil 2018. aastal asepeaprokurör Kreeka Ülemkohtu juures, et oleks võimalik alustada Georgios Kyrtsose vastu kriminaalmenetlust seoses riigile võlgu olevate summade maksmata jätmisega (kriminaaltoimikud ABM: IG 2017/11402 ja EG 10-17/337, esitatud koos 28. märtsi 2018. aasta dokumendiga 1 160 350), ja mis tehti teatavaks täiskogu istungil 2. mail 2018. aastal,
               
            
                  —
               
               
                  olles vastavalt kodukorra artikli 9 lõikele 6 Georgios Kyrtsose ära kuulanud,
               
            
                  —
               
               
                  võttes arvesse Euroopa Liidu privileegide ja immuniteetide protokolli nr 7 artikleid 8 ja 9 ning otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2,
               
            
                  —
               
               
                  võttes arvesse Euroopa Liidu Kohtu 12. mai 1964. aasta, 10. juuli 1986. aasta, 15. ja 21. oktoobri 2008. aasta, 19. märtsi 2010. aasta, 6. septembri 2011. aasta ja 17. jaanuari 2013. aasta otsuseid (1),
               
            
                  —
               
               
                  võttes arvesse Kreeka Vabariigi põhiseaduse artiklit 62,
               
            
                  —
               
               
                  võttes arvesse kodukorra artikli 5 lõiget 2, artikli 6 lõiget 1 ja artiklit 9,
               
            
                  —
               
               
                  võttes arvesse õiguskomisjoni raportit (A8-0291/2018),
               
            
                  A.
               
               
                  arvestades, et Kreeka Ülemkohtu juures asuv prokuratuur on taotlenud Euroopa Parlamendi liikme Georgios Kyrtsose puutumatuse äravõtmist seoses kriminaalmenetlusega riigile võlgu olevate summade (üle 200 000 euro) maksmata jätmise pärast seaduse nr 1882/1990 artikli 25 lõigete 1 ja 6 alusel, mis on asendatud seaduse 2523/1997 artikli 23 lõikega 1 ja seaduse 1882/90 artikli 25 lõikega 1, mis on asendatud seaduse 3220/2004 artikli 34 lõikega 1, seaduse 3943/2011 artikli 3 lõikega 1 ja seaduse 4321/2015 artikliga 20, ning viimati seaduse 4337/2015 artikliga 8;
               
            
                  B.
               
               
                  arvestades, et Euroopa Liidu privileegide ja immuniteetide protokolli nr 7 artiklis 9 on sätestatud, et Euroopa Parlamendi liikmetel on oma riigi territooriumil samasugune immuniteet nagu selle riigi parlamendi liikmetel;
               
            
                  C.
               
               
                  arvestades, et Kreeka Vabariigi põhiseaduse artiklis 62 on sätestatud, et parlamendi koosseisu ametiajal ei või parlamendiliiget ilma parlamendi eelneva loata vastutusele võtta, kinni pidada, temalt vabadust võtta ega muul viisil tema vabadust piirata;
               
            
                  D.
               
               
                  arvestades, et Georgios Kyrtsos on alates 29. juunist 2009 olnud äriühingu Free Sunday Publishing House Ltd. seaduslik esindaja (tegevjuht);
               
            
                  E.
               
               
                  arvestades, et Georgios Kyrtsost kui Free Sunday Publishing House Ltd. seaduslikku esindajat süüdistatakse riigile võlgnetava kuuesaja kahekümne seitsme tuhande seitsmesaja viiekümne kahe euro ja kuuekümne viie sendi (627 752,65 eurot) tasumata jätmises;
               
            
                  F.
               
               
                  arvestades, et väidetav õigusrikkumine ei ole otseselt seotud Georgios Kyrtsose kui Euroopa Parlamendi liikme ametikohustustega, vaid on seotud tema endise ametikohaga ajakirjandusettevõtte juhina;
               
            
                  G.
               
               
                  arvestades, et Euroopa Liidu privileegide ja immuniteetide protokolli nr 7 artikli 8 tähenduses ei ole süüdistus seotud kõnealuse Euroopa Parlamendi liikme kohustuste täitmisel avaldatud arvamuste ega antud häältega;
               
            
                  H.
               
               
                  arvestades, et ei ole põhjust arvata, nagu oleks kriminaalmenetluse eesmärk kahjustada parlamendiliikme poliitilist tegevust (fumus persecutionis);
               
            
               
                  1.
               
               
                  otsustab Georgios Kyrtsose puutumatuse ära võtta;
               
            
               
                  2.
               
               
                  teeb presidendile ülesandeks edastada käesolev otsus ja vastutava parlamendikomisjoni raport viivitamatult Kreeka pädevale ametiasutusele ja Georgios Kyrtsosele.
               
            
         (1)  Kohtuotsus, Euroopa Kohus, 12. mai 1964, Wagner vs. Fohrmann ja Krier, 101/63, ECLI:EU:C:1964:28; kohtuotsus, Euroopa Kohus, 10. juuli 1986, Wybot vs. Faure jt, 149/85, ECLI:EU:C:1986:310; kohtuotsus, Üldkohus, 15. oktoober 2008, Mote vs. parlament, T-345/05, ECLI:EU:T:2008:440; kohtuotsus, Euroopa Kohus, 21. oktoober 2008, Marra vs. De Gregorio ja Clemente, C-200/07 ja C-201/07, ECLI:EU:C:2008:579; kohtuotsus, Üldkohus, 19. märts 2010, Gollnisch vs. parlament, T-42/06, ECLI:EU:T:2010:102; kohtuotsus, Euroopa Kohus, 6. september 2011, Patriciello, C-163/10, ECLI: EU:C:2011:543; kohtuotsus, Üldkohus, 17. jaanuar 2013, Gollnisch vs. parlament, T-346/11 ja T-347/11, ECLI:EU:T:2013:23.